钦定古今图书集成/明伦汇编/宫闱典/第096卷 > 瑞安公主 下嫁万炜
## 钦定古今图书集成/明伦汇编/宫闱典/第096卷 > 瑞安公主 下嫁万炜

按《明外史公主列传》：“瑞安公主，慈圣太后所生，下嫁
万炜。崇祯时，主累加大长公主，所产子及庶子长祚、
弘祚皆官都督。主以神宗同产，故万氏父子皆承恩
宠。炜官至太傅，管宗人府印，尝以亲臣侍经筵，每文
华进讲，带刀入直，须眉尽白，而有少容。李建泰西征
受命，以太牢告庙，年七十馀矣。国变，同子长祚死于”
贼，弘祚投水死。长祚妻李氏，亦赴井死。